Thea Minyan Bjørseth

Thea Minyan Bjørseth (født 30. oktober 2003 i Kina) er en norsk skihopper og tidligere kombinertutøver. Hun er medlem i Lensbygda Sportsklubb og går på NTG Lillehammer - Hopp og kombinert. Hun har sølv fra NM i kombinert 2018.

Hun ble norgesmester i hopp, liten bakke i 2018 og 2019.

Hun ble også nr 7. sammenlagt i kombinert individuelt under ungdoms-OL i Lausanne 2020, etter å ha ledet etter hopprennet. Hun ble også tatt ut til det norske laget i hopp mixed, som ble nr. 7 av 12 lag.

Bjørseth hoppet sitt første verdenscuprenn i skihopping 8. februar 2020, hvor hun kvalifiserte seg, men ble slått ut i 1. omgang. I sitt andre renn dagen etter endte hun på 21. plass i kvalifiseringen og klarte denne gangen å kvalifisere seg til finaleomgangen. Hun ble til slutt nummer 26 og tok dermed sine første verdenscuppoeng. 22. februar 2020 var Thea en del av det norske laget som tok 3. plass for kvinner lag i World cup. Laget besto av Anna Odine Strøm, Thea Minyan Bjørseth, Silje Opseth og Maren Lundby. 

5. mars 2020 tok Bjørseth sølv i Junior-VM Individuelt, som det beste resultat noensinne av en kvinnelig norsk hopper. Tre dager senere vant hun sølv i mixlag sammen med Eirin Kvandal, Bendik Jakobsen Heggli og Sander Vossan Eriksen.

Bjørseth ble tatt ut på A-Landslaget i hopp 2020/21, sammen med Maren Lundby, Silje Opseth, Anna Odine Strøm, Ingebjørg Bråten og Eirin Maria Kvandal.  

11. januar 2021  ble Bjørseth historisk ved å bli den første norske kvinnelige juniorverdensmester i hopp i Lahti.

Under Vinter-OL 2022 i Beijing, ble hun nummer 21 i normalbakkerennet.

Referanser

Eksterne lenker 
 
 

Norske skihoppere
Norske kombinertløpere
Norgesmestere i skihopp
Juniorverdensmestere i skihopping
Deltakere under Vinter-OL for ungdom 2020
Deltakere for Norge under Ski-VM 2021
Deltakere for Norge under Vinter-OL 2022
Skihoppere under Vinter-OL 2022
Deltakere for Norge under Ski-VM 2023
Nordmenn født i Kina